b'\n_START_ARTICLE_\nPusskaidris betonas\n_START_PARAGRAPH_\nPusskaidris betonas (angl. translucent concrete, light-transmitting concrete)\xc2\xa0\xe2\x80\x93 betono tipo med\xc5\xbeiaga, kuri viena kryptimi praleid\xc5\xbeia \xc5\xa1vies\xc4\x85, nes betone \xc4\xafmai\xc5\xa1yta statmenai pavir\xc5\xa1iui einan\xc4\x8di\xc5\xb3 \xc5\xa1viesolaid\xc5\xbeio gij\xc5\xb3. Gijos eina nuo vieno bloko pavir\xc5\xa1iaus ligi kito prie\xc5\xa1ingoje pus\xc4\x97je._NEWLINE_\xc5\xa0viesos perdavimas betonu priklauso nuo \xc5\xa1viesolaid\xc5\xbeio gij\xc5\xb3 i\xc5\xa1d\xc4\x97stymo ir tankio. Paprastai per tok\xc4\xaf beton\xc4\x85 matomi kitoje pus\xc4\x97je stovin\xc4\x8di\xc5\xb3 objekt\xc5\xb3 siluetai._NEWLINE_Pusskaidris betonas architekt\xc5\xabroje naudojamas kaip fasad\xc5\xb3 med\xc5\xbeiaga, vidini\xc5\xb3 sien\xc5\xb3 apdaras. Pusskaidris betonas naudojamas ir kitokiuose dizaineri\xc5\xb3 projektuose.\n_START_SECTION_\nGamyba\n_START_PARAGRAPH_\nEgzistuoja keli pusskaidrio betono gamybos b\xc5\xabdai. Visais atvejais naudojamas smulkiagr\xc5\xabdis cementas. Pusskaidriame betone \xc5\xa1vies\xc4\x85 praleid\xc5\xbeiantys elementai, \xc4\xafdedami liejant blokus, sudaro tik 5% mas\xc4\x97s. Susting\xc4\x99s betonas pjaustomas \xc4\xaf plok\xc5\xa1tes ar blokus, tam naudojama standartin\xc4\x97 akmens pjaustymo technika.\n_START_SECTION_\nMontavimas\n_START_PARAGRAPH_\nDirbant su nat\xc5\xabraliu ap\xc5\xa1vietimu svarbu, kad ap\xc5\xa1vietimas b\xc5\xabt\xc5\xb3 pakankamai intensyvus. Montuojant sien\xc5\xb3 apdar\xc4\x85 i\xc5\xa1 pusskaidrio betono svarbu \xc4\xafrengti pa\xc5\xa1vietimo sistem\xc4\x85, kuri turi vienodai ap\xc5\xa1viesti vis\xc4\x85 pusskaidrio betono blok\xc5\xb3 pavir\xc5\xa1i\xc5\xb3._NEWLINE_Paprastai naudojamos montavimo sistemos tokios pa\xc4\x8dios, kaip ir \xc4\xafrengiant nat\xc5\xabralaus akmens plok\xc5\xa1tes.\n_START_SECTION_\nIstorija\n_START_PARAGRAPH_\nPusskaidris betonas pirm\xc4\x85 kart\xc4\x85 pamin\xc4\x97tas 1935\xc2\xa0m. Kanados patente. Suk\xc5\xabrus stiklinius ir polmerinius \xc5\xa1viesolaid\xc5\xbeius i\xc5\xa1radyba ir produkt\xc5\xb3 k\xc5\xabrimas \xc5\xa1ioje srityje smarkiai suintensyv\xc4\x97jo._NEWLINE_Pana\xc5\xa1us principas buvo naudojamas kai kuriuose i\xc5\xa1radimuose, skirtuose \xc4\xafskilim\xc5\xb3 aptikimui. XX a. 10-to de\xc5\xa1imtme\xc4\x8dio prad\xc5\xbeioje buvo sukurti dabar populiar\xc5\xabs betoniniai elementai su pusskaidriais ra\xc5\xa1tais'